ইকোপার্ক থেকে গ্রেফতার বাংলাদেশি জিয়াউদ্দিন

কলকাতা: বাংলাদেশি (Bangladeshi) অনুপ্রবেশকারীদের জাল পরিচয়পত্র বানানোর অভিযোগে ইকোপার্ক (Bangladeshi Arrest Newtown Ecopark) থেকে অভিযুক্তকে গ্রেফতার করল রহড়া থানার (Rahara Police Station) পুলিশ। বাংলাদেশ থেকে এরাজ্যে অনুপ্রবেশকারীরা এসে এখানকার কিছু মানুষের সহযোগিতায় নিজেদের পরিচয় পত্র বানিয়ে বসবাস করছে। অভিযুক্তের নাম মহম্মদ জিয়াউদ্দিন মণ্ডল। জানা গিয়েছে, এর আগে রহড়া থানার পুলিশ তিনজন বাংলাদেশিকে গ্রেফতার করেছিল।

বাংলাদেশি অনুপ্রবেশকারীদের বিরুদ্ধে কঠোর হাতে পদক্ষেপ নিচ্ছে রাজ্য পুলিশ প্রশাসন। এর আগেও তিনজন বাংলাদেশ অনুপ্রবেশকারীকে গ্রেফতার করে রহড়া থানার পুলিশ। তাদেরকে জেরা করে উঠে আসে চাঞ্চল্যকর তথ্য। এই সমস্ত বাংলাদেশী অনুপ্রবেশকারীদের মোটা টাকার বিনিময়ে জাল পরিচয় পত্র বানিয়ে দিত ইকোপার্ক থানার অন্তর্গত ঘুনি পঞ্চায়েতের মোহাম্মদ জিয়াউদ্দিন মন্ডল নামে এক ব্যক্তি। গোপন সূত্রে খবর পেয়ে ইকোপার্ক এলাকা থেকে অভিযান চালিয়ে অভিযুক্ত মোহাম্মদ জিয়াউদ্দিন মন্ডলকে গ্রেফতার করল রহড়া থানার পুলিশ। রবিবার তাকে বারাকপুর আদালতে পাঠানো হবে। প্রসঙ্গত,কয়েক মাস আগে খাস কলকাতায় বসে জাল পাসপোর্ট চক্র চালানোর অভিযোগে আজাদ মল্লিক নামে এক যুবক গ্রেফতার হন।